Ūdens garša
"Ūdens garša" ir 2022. gada Latvijas komēdijdrāmas filma. Filmas režisors, scenārists un producents ir Matīss Kaža. Galvenās lomas filmā atveido Iveta Pole, Vilis Daudziņš, Andris Keišs, Gerds Lapoška un Alise Danovska. Filmas sižets ir par žurnālisti Katrīnu, kas pēta noslēpumainu organizāciju, kuru vada plašu popularitāti ieguvušais Meistars, kur cilvēki sevi attīra ar īpaši strukturēta ūdens spēku. Filmas pirmizrāde notika 2022. gada 7. aprīlī kinoteātrī Kino Citadele. Filmas operators Aleksandrs Grebņevs saņēma Lielā Kristapa balvu kategorijā "Labākais spēlfilmas operators".